
Tisztelt Képviselő-testület!

Répcelakon az Arany János utcában az üzemeltető Vasivíz Zrt. tájékoztatása szerint az N.A. 150-es ivóvíz gerincvezetéken számos elhasználódott szerelvény található, amelyek a folyamatos és biztonságos ivóvíz ellátást akadályozhatják, az általuk okozott probléma idővel fokozottan jelentkezhet, ezért mielőbbi cseréjük vált szükségessé. 
Az elhasználódott szerelvények cseréjét az ivóvízközmű használati díjból szeretnék megvalósítani. A 2026.10.14-én keltezett üzemeltetői szakvélemény alapján a munkák 2 400 000 Ft + 27% ÁFA = 3 048 000 Ft összeget jelentenek mindösszesen. Tekintettel arra, hogy a vízközmű Répcelak, Csánig és Nick települések eszmei hányadokkal osztott közös tulajdona, a fenti költség %-os arányban oszlik meg Répcelak, Nick és Csánig települések, mint tulajdonosok között.  A munkákat a Vasivíz Zrt. 2026. december 15-ig tudja elvégezni.
A Vasivíz Zrt. az ivóvíz rendszeren képződött használti díj terhére tudja elvégzi a munkákat. Az alábbiak szerint oszlik meg a költség a három önkormányzat között:
· Répcelak:		1 744 800 Ft + 27% ÁFA (471 096 Ft) = 2 215 896 Ft
· Nick:			376 800 Ft + 27% ÁFA (101 736 Ft) = 478 536 Ft
· Csánig:		278 400 Ft + 27% ÁFA (75 168 Ft) = 353 568 Ft
MINDÖSSZESEN:	2 400 000 Ft + 27 % ÁFA (648 000 Ft) = 3 048 000 Ft
Az önkormányzatok éves költségvetésében szerepel a közműhasználati díjak terhére tervezett felújítások forrása, amely alapján megrendelhető a felújítási munka a másik két település egyetértésével.
Kérem a tisztelt Képviselő-testületet a döntés meghozatalára!

Nick, 2026. október 20.
									Molnár Krisztián Imre S.k.
									      pályázati referens

HATÁROZATI JAVSLAT:
Nick Község Önkormányzatának Képviselő-testülete, mint eszmei hányadokkal osztott közös önkormányzati tulajdonú vízközmű tulajdonosa, a hozzájárulását adja Répcelak Város Önkormányzata számára, hogy megrendelje a Vasivíz Zrt.-től (9700 Szombathely, Rákóczi Ferenc u. 19.) a Répcelak, Arany János utcai ivóvíz gerincvezetéken az elhasználódott szerelvények cseréjét. A felújítás Nicket terhelő 376 800 Ft + 27% ÁFA (101 736 Ft) = 478 536 Ft összege az ivóvíz rendszeren képződött használti díj terhére biztosított. Felhatalmazza a polgármestert a vállalkozási szerződés aláírására.

